Werder Bremen

**SV Werder Bremen** on Bremenissä Saksassa toimiva vuonna 1899 perustettu jalkapalloseura. Sen kotistadion on kapasiteetiltaan 42&nbsp;100-paikkainen Weserstadion

Werder Bremen on voittanut neljä mestaruutta, joista ensimmäinen tuli vuonna 1965. Werder Bremenin menestyneintä aikaa oli valmentaja Otto Rehhagelin kausi. Hän tuli joukkueeseen vuonna 1980 ja oli valmennusvastuussa vuoteen 1995 saakka. Rehhagelin valmennuksessa Werder Bremen voitti Saksan mestaruudet vuosina 1988 ja 1993, Saksan Cupin vuosina 1991 ja 1994 ja Cup-voittajien cupin vuonna 1992. Menestyksen johdosta Rehhagelista tuli ensimmäinen valmentaja Bundesliigan historiassa, joka on palkattu toimeensa vakituisella työsopimuksella.

## Historia
### Perustaminen ja varhaiset vuodet
SV Werder Bremen perustettiin vuonna 1899 nimellä FV Werder Bremen. Nimi muuttui vuonna 1920 muotoon SV Werder Bremen (SV = Sportverein, suomeksi urheiluseura). Seuran perustivat kuusitoista nuorta miestä, jotka olivat juuri voittaneet jalkapallon palkintona köysivedon kilpailun ykkössijasta.

Seura sai hyvän alun voittamalla useita paikallisia mestaruuksia ja oli ensimmäinen Bremenin jalkapalloseura, joka alkoi periä pääsymaksua otteluistaan.

### Ensimmäiset mestaruudet
Oberliga Nord -kaudella (1947–1963) Werder oli pitkälti Hamburger SV:n varjossa, mutta vuonna 1961 seura voitti ensimmäisen pokaalinsa, DFB-Pokalin. Pohjois-Saksan toiseksi parhaana seurana Werder sai kutsun olla yksi Bundesliigan 16 perustajajäsenestä vuonna 1963. Jo toisella kaudellaan (1964–65) seura voitti Bundesliigan mestaruuden, mutta hyvät tulokset eivät jatkuneet pitkään, ja seura vajosi pian alempaan puoliskon joukkoon, jossa se viihtyi pitkään.

### Otto Rehhagelin kausi (1981–1995)
Käännekohta tuli vasta, kun Otto Rehhagel nimitettiin päävalmentajaksi vuonna 1981. Hänen neljäntoista vuoden pestinsä aikana (1981–1995) Rehhagel opetti joukkueelle oman ”kontrollierte Offensive” -filosofiansa (hallittu hyökkäyspeli). Menestys alkoi pian: Werder voitti kaksi Bundesliigan mestaruutta vuosina 1988 ja 1993, kaksi DFB-Pokalia vuosina 1991 ja 1994 sekä ensimmäisen – ja toistaiseksi ainoan – eurooppalaisen pokaalinsa, Cup-voittajien cupin vuonna 1992.

### Thomas Schaafin aikakausi (1999–2013)
Rehhagelin lähdettyä FC Bayern Müncheniin 1995 joukkue ajautui alavireiseen tilaan muutamaksi vuodeksi Vuonna 1999 uudeksi valmentajaksi tuli Thomas Schaaf. Schaafin neljäntoista vuoden aikana (1999–2003) Werder nousi jälleen Saksan jalkapallon kärkikahinoihin. Schaaf voitti heti ensimmäisellä kaudellaan DFB-Pokalin vuonna 1999, minkä jälkeen seurasi tuplamestaruus kaudella 2003–2004 sekä vielä yksi DFB-Pokal vuonna 2009..

Schaafin Bremen tuli tunnetuksi hyökkäävästä pelityylistään ja joukkue tekikin useana kautena enemmän maaleja Bundesliigassa kuin mikään muu sarjan joukkueista. Schaaf irtisanottiin tehtävästään keväällä 2013 kahden heikomman kauden jälkeen.. Tämän jälkeen joukkueen sijoitukset ovat kuitenkin olleet sarjassa puolenvälin alapuolella huipentuen kauden 2020–2021 jälkeiseen putoamiseen 2. Bundesliigaan. Siellä joukkue kuitenkin sijoittui toiseksi ja nousi heti takaisin.

## Saavutukset
* **[[Saksan Bundesliiga (jalkapallo)|Bundesliiga]]** (4):** 1965, 1988, 1993, 2004 
* **Saksan cup (6):** 1961, 1991, 1994, 1999, 2004, 2009
* **Saksan liigacup (1):** 2006
* **Saksan supercup (3):** 1988, 1993, 1994
* **Cup-voittajien cup (1):** 1992
* **Ala-Saksin Gaumestari (4):** 1934, 1936, 1937, 1942
* **Saksan 2.Bundesliigan mestari (1):*' 1981 (pohjoinen)

==Pelaajat ja valmennus==
===Nykyinen joukkue===
: *Päivitetty 10. elokuuta 2025* 
























 (*kapteeni*)




 (*lainalla Leeds Unitedista*)



=== Valmentajat ===
: *Päivitetty 10. elokuuta 2025'' 
* Päävalmentaja:  Horst Steffen
* Apuvalmentaja:  Christian Groß
* Apuvalmentaja:  Raphael Duarte
* Maalivahtivalmentaja:  Christian Vander

## Entisiä päävalmentajia

*  Markus Anfang
*  Robin Dutt
*  Hans-Jürgen Dörner
*  Florian Kohfeldt
*  Felix Magath
*  Aad de Mos
*  Alexander Nouri
*  Sepp Piontek
*  Otto Rehhagel
*  Thomas Schaaf
*  Viktor Skrypnyk
*  Ole Werner

## Lähteet

## Aiheesta muualla